Spoedhardloop

Spoedhardloop (Speedrunning in Engels) is die handeling om 'n videospeletjie, of 'n gedeelte van 'n videospeletjie, te speel met die doel om dit so vinnig as moontlik te voltooi. Spoedhardloop behels dikwels die volg van beplande roetes, wat "sequence breaking" kan insluit en foute kan benut wat toelaat dat afdelings vinniger as bedoel oorgeslaan of voltooi word. Gereedskap-ondersteunde spoedhardloop is 'n subkategorie van spoedhardloop wat emulasiesagteware of bykomende gereedskap gebruik om 'n presiesbeheerde volgorde van insette te skep.

Baie aanlyngemeenskappe vorm rondom die spoedhardloop van spesifieke speletjies; gemeenskaplike ranglys vir individuele speletjies vorm die primêre kompeterende maatstaf vir spoedhardloop. Wedrenne tussen twee of meer spoedhardlopers is ook 'n gewilde vorm van kompetisie. Video's en regstreekse stroming van spoedhardlope word via die internet gedeel op die mediawebwerwe YouTube en Twitch. 

Spoedhardlope word soms by maratongeleenthede vertoon, wat spelkonvensies is waar verskeie mense spoedhardlope in 'n verskeidenheid speletjies uitvoer.

 Eksterne skakels 

 Karl Jobst: The Evolution Of Speedrunning (Video essay op YouTube)
 Speedrun.com, gewilde ranglysgasheerwebwerf

Kategorie:Rekenaarspeletjies